钦定古今图书集成/明伦汇编/氏族典/第354卷 > 《廖用贤尚友录》 > 欧信
## 钦定古今图书集成/明伦汇编/氏族典/第354卷 > 《廖用贤尚友录》 > 欧信

按《明外史欧信传》：“信嗣世职金吾右卫指挥使。景泰
三年，以广东破贼功，擢都指挥同知，迁大宁都指挥
使。天顺初，以都督佥事充参将，守备广东雷、廉诸府。
巡抚叶盛荐信廉勇，进都督同知，充副总兵，镇广西。
成化元年，召还，理前府事。七年，充总兵官，镇守辽东。
言者谓信已老，请召还。巡抚彭谊奏言：信年虽六旬，
骑射胜壮士，不宜召回”，乃镇守如故。久之，陈钺代谊
贪功，信不能违。十四年为巡按王崇之所劾，乃召归。
寻遣中官汪直等往按，直右钺，归罪信等，镌一官闲
住。信饮恨卒。